《诫谕辞》
五代·孟昶

朕念赤子，旰食宵衣。
托之令长，抚养安绥。
政在三异，道在七丝。
驱鸡为理，留犊为规。
宽猛所得，风俗可移。
毋令侵削，毋使疮痍。
下民易虐，上天难欺。
赋舆是切，军国是资。
朕之爵赏，固不逾时。
尔俸尔禄，民膏民脂。
为人父母，罔不仁慈。
特为尔戒，体朕深思。

作者简介：孟昶[chang]（919年―965年7月12日），初名孟仁赞，字保元，祖籍邢州龙岗（今河北邢台沙河孟石岗），生于太原（今山西太原西南），后蜀高祖孟知祥第三子，五代十国时期后蜀末代皇帝。